**VEDLEGG VI**

NEVNT I KAPITTEL 2 (HANDEL MED VARER) AVSNITT 2.1 (GENERELLE BESTEMMELSER OM HANDEL MED VARER) ARTIKKEL 2.20 (VEDLEGG) NR. 6

VEDLEGG VI

BEREGNING AV KVOTEMENGDER ETTER IKRAFTTREDELSE

NEVNT I KAPITTEL 2 (HANDEL MED VARER) AVSNITT 2.1 (GENERELLE BESTEMMELSER OM HANDEL MED VARER) ARTIKKEL 2.20 (VEDLEGG) NR. 6

Dersom denne avtale trer i kraft på, eller gis midlertidig anvendelse fra en dato etter begynnelsen av en kvoteperiode i denne avtale og på eller før nevnte periodes opphør, skal kvoten som får anvendelse for den gjenværende delen av nevnte kvoteperiode få anvendelse med forbehold om følgende justeringer:

1. Kvotemengder skal beregnes som følger:
   1. Dersom det ikke finnes noen tilsvarende tollkvote i Avtalen om handel med varer mellom Island, Kongeriket Norge og Det forente kongerike Storbritannia og Nord-Irland («interimavtale»), skal kvotemengden reduseres i samme forhold som det gjenstår dager av kvoteperioden.
   2. Dersom det finnes en tilsvarende tollkvote i interimavtalen, skal kvotemengden beregnes (med forbehold om fradrag slik det er fastsatt i punkt nr. 2) som:
      1. Hele kvotemengden etter interimavtalen, med tillegg av:
      2. Differansen mellom kvotemengden etter interimavtalen og kvotemengden etter denne avtale, redusert i samme forhold som det gjenstår dager av kvoteperioden for tollkvoten etter denne avtale.
2. Dersom det finnes en tilsvarende tollkvote i interimavtalen, skal mengder som på en korrekt måte er fratrukket den tilsvarende kvoten etter interimavtalen, også regnes som fradrag fra kvotemengden etter denne avtale.
3. Auksjon og tildeling av tillatelse for den første kvoteperioden etter denne avtale skal, så vidt mulig, finne sted seks uker før, og senest 14 dager før, denne avtale trer i kraft eller er gitt midlertidig anvendelse på et tidligere tidspunkt. Det presiseres at tildelinger av kvoterettigheter til økonomiske operatører når tildelingene er foretatt på en korrekt måte etter interimavtalen (enten ved auksjon, utstedelse av tillatelse eller etter annen metode), fortsatt kan ha virkning for denne avtale.
4. For punkt nr. 1 og 2 over, og i forbindelse med en hvilken som helst tollkvote etter denne avtale («ny tollkvote»), vil det anses at det foreligger en tilsvarende tollkvote etter interimavtalen («gammel tollkvote») dersom nevnte tollkvoter får anvendelse på de samme varenummer og ingen annen tollkvote får anvendelse på disse varenummerne etter noen av de to avtalene med hensyn til innførsler til den importerende part fra den eksporterende part på en hvilken som helst dag som utgjør en del av kvoteperioden for ny tollkvote eller gammel tollkvote. Det presiseres at dette punkt får anvendelse på grunnlag av varenummer som ny tollkvote og gammel tollkvote ville dekke i løpet av det kalenderår ikrafttredelsen skjer.

\_\_\_\_\_\_\_\_\_\_\_\_\_\_\_\_